ai4bharat/Pralekha huggingface dataset:
|
صحت اور خاندانی بہبود کی وزارت
|
بھارت میں کووڈ-19 ٹیکہ کاری کی مجموعی تعداد 211 کروڑ 39 لاکھ سے تجاوزکرگئی
12سے14سال کی عمر کے بچوں کو 4 کروڑ دو لاکھ سے زیادہ پہلا ٹیکہ لگایا جاچکا ہے
بھارت میں سردست 87,311 مریض زیر علاج ہیں
گذشتہ 24 گھنٹوں میں 9,520نئے معاملات درج کئے گئے
سردست شفایابی کی شرح 98.62 فیصد ہے
متاثرہ پائے جانے والے مریضوں کی ہفتہ واری شرح 2.80 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 211کروڑ 39 لاکھ  سے تجاوز کر گئی ہے۔ ملک بھر میں 2,81,63,153 سیشنز کا انعقاد کرکے یہ حصولیابی حاصل کی گئی۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 4 کروڑ دو لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,13,895
|
|
دوسری خوراک
|
|
1,01,05,160
|
|
احتیاطی خورک
|
|
67,10,709
|
|
صف اوّل کے کارکنان
|
|
پہلی خوراک
|
|
1,84,34,271
|
|
دوسری خوراک
|
|
1,76,96,064
|
|
احتیاطی خورک
|
|
1,30,61,656
|
|
12 سے 14 سال کی عمر کےنوعمر بچے
|
|
پہلی خوراک
|
|
4,02,11,871
|
|
دوسری خوراک
|
|
2,99,97,546
|
|
15 سے 18 سال کی عمر کے نوجوان
|
|
پہلی خوراک
|
|
6,16,37,810
|
|
دوسری خوراک
|
|
5,22,24,659
|
|
18 سے 44 سال کی عمر کے افراد
|
|
پہلی خوراک
|
|
56,04,62,254
|
|
دوسری خوراک
|
|
51,26,54,256
|
|
احتیاطی خوراک
|
|
5,74,20,993
|
|
45 سے 59 سال کی عمر کے افراد
|
|
پہلی خوراک
|
|
20,38,80,512
|
|
دوسری خوراک
|
|
19,62,18,466
|
|
احتیاطی خوراک
|
|
3,28,10,047
|
|
60 سال سے زیادہ عمر کے افراد
|
|
پہلی خوراک
|
|
12,75,66,034
|
|
دوسری خوراک
|
|
12,26,46,052
|
|
احتیاطی خوراک
|
|
3,98,29,189
|
|
احتیاطی خوراک
|
|
14,98,32,594
|
|
میزان
|
|
2,11,39,81,444
سردست ملک بھر میں زیر علاج مریضوں کی تعداد 87,311 ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.20 فیصد ہیں ۔
ملک بھر میں شفایابی کی شرح 98.62 فیصد ہوگئی ہے۔ پچھلے 24 گھنٹے میں 12,875مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,37,83,788 ہوگئی ہے۔
گزشتہ 24 گھنٹے کے دورا ن 9,520 نئے معاملے درج ہوئے ہیں۔
گذشتہ 24 گھنٹے میں مجموعی طور پر 3,81,205 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 88 کروڑ 47 لاکھ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 2.80 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 2.50 فیصد ہے۔
وزارت خزانہ
فروخت  کا اعلان برائے  "7.06% گورنمنٹ سیکورٹی 2028"  "7.18% گورنمنٹ سیکورٹی 2033" اور  "7.30% گورنمنٹ سیکورٹی 2053"
حکومت ہند نے  قیمت پر مبنی نیلامی، برابری کی قیمت کے طریقے کے ذریعے 8,000 کروڑ روپے کی نوٹیفائی كردہ رقم کے لیے "7.06 فی صد گورنمنٹ سیکیورٹی 2028"،  قیمت پر مبنی نیلامی، برابری کی قیمت کے طریقے کے ذریعے 14,000 کروڑ روپے  کی نوٹیفاءی كردہ رقم کے لیے "7.18 فی صد گورنمنٹ سیکیورٹی 2033" اور  قیمت پر مبنی نیلامی، ایک سے زیادہ قیمت کے طریقہ کار کے ذریعے 11,000 کروڑ روپے  کی نوٹی فائی كردہ رقم کے لیے "7.30 فیصد گورنمنٹ سیکیورٹی 2053" کی فروخت  کا اعلان کیا ہے۔ حکومت ہند کے پاس 2,000 کروڑ روپے کی حد تک مذکورہ سیکیورٹیز میں سے ہر ایک کی اضافی سبسكرپشن برقرار رکھنے کا اختیار ہوگا۔ نیلامی 25 اگست 2023  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مطلع شدہ رقم کا 5 فیصد تک کی رقم اہل افراد اور اداروں کو الاٹ کی جائے گی۔
نیلامی کے لیے مسابقتی اور غیر مسابقتی دونوں بولیاں 25 اگست 2023 کو ریزرو بینک آف انڈیا کور بینکنگ سلوشن  سسٹم پر الیکٹرانک فارمیٹ میں جمع کرائی جانی چاہئیں۔ غیر مسابقتی بولیاں صبح 10:30 بجے سے صبح 11:00 بجے کے درمیان جمع کی جانی چاہئیں اور مسابقتی بولیاں صبح 10:30 سے 11:30 بجے کے درمیان جمع کرائی جانی چاہئیں۔
نیلامی کے نتائج کا اعلان 25 اگست 2023  کو کیا جائے گا اور کامیاب بولی لگانے کو ادائیگی 28 اگست 2023  کو کی جائے گی۔
یہ سیکیورٹیز ریزرو بینک آف انڈیا نے اپنے سرکلر مورخہ 24 جولائی 2018 نمبر کے ذریعے جاری کی ہیں۔ آر بی آءی/2018-19/25 کے ذریعے جاری کردہ "سنٹرل گورنمنٹ سیکیورٹیز میں لین دین کب جاری کیا گیا" کے رہنما خطوط کے مطابق "جب جاری کیا گیا" ٹریڈنگ کے اہل ہوں گے۔
وزارت دفاع
دہلی کینٹ میں راجپوتانہ رائفلز رجمنٹل سینٹر کے لیے نیا پی اے او کمپلیکس
کنٹرولر جنرل آف ڈیفنس اکاؤنٹس  جناب رجنیش کمار نے آج دہلی چھاؤنی میں راجپوتانہ رائفلز رجمنٹل سینٹر  کے لیے پے اینڈ اکاؤنٹس آفس  کی نئی دفتری عمارت کا افتتاح کیا۔ اس موقع پر جنرل آفیسر کمانڈنگ  دہلی ایریا، لیفٹیننٹ جنرل وی کے مشرا اور پرنسپل کنٹرولر آف ڈیفنس اکاؤنٹس  ویسٹرن کمان جناب دیوی رام نیگی، اور ڈیفنس اکاؤنٹس ڈیپارٹمنٹ  اور ہندوستانی فوج کے سینئر افسران بھی موجود تھے۔
پی اے او ، جو پرنسپل کنٹرولر آف ڈیفنس اکاؤنٹس  مغربی کمان کے انتظامی کنٹرول کے تحت کام کرتا ہے، ہندوستانی فوج کی راجپوتانہ رائفلز رجمنٹ کے افسر رینک  سے نیچے کے اہلکاروں کے 23500 سے زیادہ انفرادی رننگ لیجر اکاؤنٹس  کے لئے ہر ماہ تقریباً 160 کروڑ روپے کی تقسیم کو ہینڈل کرتا ہے اور ان کا انتظام کرتا ہے۔ ۔ ایک پی اے او، جونیئر کمیشنڈ آفیسرز /دیگر رینک  کے مختلف دعووں اور الاؤنسز کے آڈٹ اور ادائیگی کا ذمہ دار ہے، جس میں استحقاق کے مطابق، ان کی ماہانہ تنخواہ بھی شامل ہے۔
سی جی ڈی اے نے اپنے خطاب میں ڈیفنس اکاؤنٹس ڈیپارٹمنٹ کی مکمل کاروباری عمل کی دوبارہ انجینئرنگ کے لیے جاری کوششوں پر روشنی ڈای جس میں کام کے مختلف مواقع، یعنی مالیاتی مشورہ، ادائیگی، اکاؤنٹنگ، اور اندرونی آڈٹ کا احاطہ ہوتا ہے۔ محکمہ کو انسانی نقطہ نظر کے ساتھ مالیاتی انتظامیہ کی طرف بڑھنے کی ترغیب دیتے ہوئے، انہوں نے ڈی اے ڈی کے پیرابل جیسے مختلف اقدامات کا خاکہ پیش کیا جو گھریلو دکانداروں کو تیزی سے ادائیگی کی سہولت فراہم کرنے اور ہندوستانی دفاعی صنعت کو آتم نر بھر بھارت کے جانب بڑھنے کے لئےمددکرنے کےساتھ ساتھ، ہندوستانی مسلح افواج کی تنخواہوں اور الاؤنسز کے انتظام میں کارکردگی اور شفافیت لانے کے لیے، ایک جامع تنخواہ کے نظام  کے لیے ڈیزائن کیا گیا ہے۔
یہ بھی انتہائی فخر کی بات ہے کہ پی اے او پہلے ہندوستانی ٹریک اور فیلڈ انفرادی اولمپک گولڈ میڈلسٹ صوبیدار نیرج چوپڑا کے ساتھ ساتھ دو دیگر اولمپینس، جنہوں نے ٹوکیو، جاپان میں آخری اولمپکس میں ملک کا نام روشن کیا ہے، کے لیے باقاعدہ تنخواہ اور الاؤنسز کی تقسیم کے لیے آئی آر ایل اے کو بھی برقرار رکھا ہے۔
انفرادی تنخواہ کے کھاتوں کو پی اے اوز کے ذریعہ اندراج سے لے کر سروس کے خاتمے تک برقرار رکھا جاتا ہے۔ یہ اس بات کو یقینی بناتا ہے کہ فوجی اہلکاروں کی تمام منتقلی/ نقل و حرکت کے باوجود اکاؤنٹ ایک دفتر میں ساکت رہے۔ ان کے استحقاق میں مختلف تبدیلیوں کو ریکارڈ آفس اور یونٹ کے ذریعے مطلع کیا جاتا ہے، جہاں وہ خدمات انجام دے رہے ہیں، روزانہ حصہ II کے آرڈرز کے ذریعے مطلع کیا جاتا ہے جو اکاؤنٹس میں مالیاتی اثر کو شامل کرنے کے لیے پی اے او کو بھیجے جاتے ہیں۔
اس عمارت کا سنگ بنیاد دفاعی سکریٹری جناب اجے کمار نے مارچ 2020 میں رکھا تھا اور پچھلے دو سالوں میں کووڈ وبا سے درپیش چیلنجوں کے باوجود ریکارڈ وقت میں تعمیر کیا گیا ہے۔
نئی عمارت کی تعمیر سے پہلے، پی اے او آرآر آر سی کا دفتر محدود جگہ کے ساتھ ایک بیرک قسم کی جھونپڑیوں والی عمارت میں کام کر رہا تھا۔ دفتر کی نئی عمارت، سنگل ونڈو آپریٹنگ سسٹم کے ساتھ ایک علیحدہ استقبالیہ مرکز کا انتظام کرے گی تاکہ افسر رینک سے نیچے کے اہلکاروں  کی شکایات کو دور کیا جا سکے۔ اس دفتر کو اگست 2021 سے پروجیکٹ اسپرش کو کامیابی کے ساتھ نافذ کرنے والا پہلا پی اے او ہونے کا اعزاز بھی حاصل ہے اور وہ جلد ہی جوانوں کے لیے نئے انٹرایکٹو وائس رسپانس سسٹم  کو نافذ کرے گا، جسے پی سی ڈی اے بنگلورو نے حال ہی میں پروٹو ٹائپ کیا اور لانچ کیا تھا۔
وزیراعظم کا دفتر
وزیر اعظم مودی نے پردھان منتری شرم یوگی مان-دھن یوجناکا آغاز کیا
نئی دہلی،05 مارچ2019؍وزیر اعظم جناب نریندر مودی نے آج گجرات کے وسترال میں پردھان منتری شرم یوگی مان-دھن  یوجنا کا آغاز کیا۔ انہوں نے منتخب استفادہ کنندگان کے درمیان پی ایم –ایس وائی ایم پنشن کارڈ تقسیم کئے۔ملک بھر کے 3لاکھ کامن سروس سینٹرز پر 2 کروڑ سے زیادہ ورکروں نے ویڈیو کانفرنس کے ذریعے اس افتتاحی پروگرام کو دیکھا۔
آج کے دن کو تاریخی دن قرار دیتے ہوئے وزیر اعظم نے پی ایم –ایس وائی ایم یوجنا کو ملک کے 42کروڑ غیر منظم شعبے سے وابستہ ورکروں کے نام وقف کیا۔انہوں نے کہا کہ یہ اسکیم غیر منظم شعبوں کے اندراج شدہ ورکروں کے لئے ان کے بڑھاپے میں کم از کم تین ہزار روپے ماہانہ پنشن یقینی بنائے گی۔وزیر اعظم نے مزید کہا کہ آزادی کے بعد یہ پہلی مرتبہ ہے جب کسی اسکیم میں غیر منظم شعبے کے کروڑوں ورکروں کا احاطہ کیاگیا ہے۔
وزیر اعظم نے تفصیل کے ساتھ پی ایم-ایس وائی ایم کے فوائدپر روشنی ڈالی۔وزیر اعظم نے کہا کہ استفادہ کنندگان جتنی رقم جمع کریں گے، اتنی ہی رقم مرکزی حکومت بھی دے گی۔انہوں نے ہر ماہ پندرہ ہزار روپے سے کم کمانے والے غیر منظم شعبے کے ورکروں سے اپیل کی کہ وہ اپنے قریبی کامن سروس سینٹر میں استفادہ کنندہ کی حیثیت سے اپنا اندراج کرائیں۔
وزیر اعظم نے یہ یقین دلاتے ہوئے کہ اندراج کے عمل میں کوئی پریشانی نہیں ہوگی، حاضرین کو بتایا کہ صرف ایک فارم بھرنے کی ضرورت ہوگی، جس پہ آدھار نمبر اور بینک کھاتے کی تفصیلات دینی ہوں گی۔کامن سروس سینٹر کے ذریعے کسی استفادہ کنندہ کا اندراج کرنے پر جو خرچ آئے گا اسے مرکزی حکومت برداشت کرے گی۔ وزیر اعظم نے کہا کہ یہ ڈیجیٹل انڈیا کا معجزہ ہے۔
وزیر اعظم نے شہریوں سے اپیل کی کہ وہ غیر منظم شعبے میں کام کرنے والے ورکروں کو پی ایم –ایس وائی ایم اسکیم میں اپنا اندراج کرانے کے کام میں ان کی مدد کریں۔ انہوں نے کہا کہ خوشحال طبقے کے ذریعے اس طرح کے اقدامات سے غریبوں کے زبردست فائدہ ہوگا۔انہوں نے کہا کہ محنت کے وقار کی قدر کرنے سے ملک آگے بڑھے گا۔
وزیر اعطم نے کہا کہ مرکزی حکومت کی متعدد اسکیموں کا مقصد خاص طورپر غیر منظم شعبوں میں کام کرنے والوں کو فائدہ پہنچانا ہے۔ ایسی اسکیموں میں آیوشمان بھارت، پردھان منتری جیون جیوتی بیمہ یوجنا، پردھان منتری سرکشا بیمہ یوجنا، پردھان منتری آواس یوجنا، اجولا یوجنا، سوبھاگیہ یوجنا اور سووچھ بھارت مہم شامل ہیں۔انہوں نے ملک میں خواتین اور لڑکیوں کے امپاورمنٹ کے لئے کئے گئے اقدامات کے بارے میں بھی بتایا۔
وزیر اعظم نے کہا کہ پی ایم-ایس وائی ایم یوجنا، آیوشمان بھارت کے تحت دستیاب کرائے گئے ہیلتھ کوریج اور پردھان منتری جیون جیوتی بیمہ یوجنا کے تحت لائف اینڈ ڈس ایبلٹی کوریج اور پردھان منتری سرکشا بیمہ یوجنا کے ساتھ مل کر غیر منظم شعبے کے ورکروں کو ان کے بڑھاپے میں جامع سوشل سیکورٹی کوریج کو یقینی بنائے گی۔
بدعنوانی کے خلاف اپنے عزم کا اعادہ کرتے ہوئے وزیر اعظم نے کہا کہ ان کی حکومت بچولیوں اور بدعنوانی کو ختم کرنے کے تئیں پابند عہد ہے۔ انہوں نے مزید کہا کہ وزیر اعظم ہمیشہ مستعد رہتے ہیں۔
م ن۔م م۔ن ع
U: 1388
(Visitor Counter : 108
الیکٹرانکس اور اطلاعات تکنالوجی کی وزارت
یوآئی ڈی اے آئی نے باشندگان کو مرکزی حیثیت دیتے ہوئے ’زندگی بسر کرنا آسان‘ بنانے میں سہولتیں پیدا کرنے سمیت پانچ اہم امور پر غور و خوض کیا
بالغ آبادی کے درمیان آدھار رسائی کا کام تقریباً مکمل ہوگیا ہے، ایسے میں یونیک آئیڈنٹی فکیشن اتھارٹی آف انڈیا  نے باشندگان کو ان کی روزمرہ کی زندگی میں مسلسل مدد فراہم کرنے، ڈاٹا کے تحفظ میں مزید اضافہ کرنے اور اچھی حکمرانی کو آگے بڑھانے میں اہم کردار ادا کرنے کے لیے پانچ اہم امور پر غورو خوض کیا اور ان پر کام کرنے کا فیصلہ کیا۔
یہ پانچ اہم امور ہیں – باشندگان کو مرکزی حیثیت دینا، آدھار کے استعمال میں اضافہ، سلامتی اور رازداری، مسلسل تکنالوجی تجدیدکاری اور عالمی معیشتوں کے ساتھ تعاون کرنا اور ایس ڈی جی 16.9  حاصل کرنے کی ان کی امنگوں میں تعاون فراہم کرنا۔
کیوڑیا  میں یک روزہ غور و فکر کے سیشن میں ان پانچ اہم امور پر غور و خوض کیا گیا۔ یوآئی ڈی اے آئی کے سی ای او ڈاکٹر سوربھ گرگ نے کہا کہ اس بات پر ہمیشہ توجہ دی جاتی رہے گی کہ زندگی بسر کرنا آسان بنانے اور خدمات سے مستفید ہونے میں ان کے تجربات کو بہتر بنانے میں باشندگان کو کس طرح تعاون فراہم کیا جائے۔
اتھارٹی زندگی بسر کرنا آسان بنانے اور کاروبار کرنا آسان بنانے ؛ دونوں کے لیے آدھار کے استعمال میں اضافہ کے طریقوں کو مسلسل تلاش کر رہی ہے اور انہیں اختیار کر رہی ہے۔ اس کا سینڈ باکس نظام اسٹارٹ اپس، پیشہ واران اور کمپنیوں کو آدھار کے استعمال میں اضافہ کے لیے اختراعی ایپلی کیشنوں کا پتہ لگانے اور ان کی جانچ کے لیے اجازت دے گا۔ باشندگان کو بہتر خدمات فراہم کرنے کے لیے؛ ای۔کے وائی سی اپنانے سے لے کر آف لائن تصدیق کو مقبول عام بنانے تک یو آئی ڈی اے آئی مختلف طریقوں کے ذریعہ آدھار کے استعمال میں اضافہ کی کوشش کرے گا۔
آدھار بہتر حکمرانی، اختیارکاری اور خدمات بہم رسانی کے لیے ایک وسیلہ کے طور پر ابھرا ہے۔ 2010 میں پہلا آدھار نمبر تیار کرنے کے بعد سے، یو آئی ڈی اے آئی نے 1.35 بلین سے زائد آدھار جاری کیے ہیں اور اب تک 88 بلین سے زائد تصدیق کی ہیں۔ اس سے ظاہر ہوتا ہے کہ آدھار باشندگان کی زندگی کو کیسے متاثر کر رہا ہے۔ یو آئی ڈی اے آئی نے 2010 کے بعد سے باشندگان کی درخواست کے بعد 710 ملین سے زائد آدھار اپڈیشن کا کام بھی مکمل کیا ہے۔
یوآئی ڈی اے آئی؛ ڈاٹا سلامتی اور رازداری، بلارکاوٹ خدمات بہم رسانی، اور نئے دور کے سائبر سلامتی خطرات کے فعال حل کے لیے تکنالوجی تجدیدکاری میں سب سے آگے رہے گا۔
یو آئی ڈی اے آئی نے ان باشندگان سے اپنے دستاویزات کو اپ ڈیٹ کرنے کی بھی اپیل کی ہے، جنہوں نے 10 سال پہلے اپنا آدھار حاصل کیا اور اس کے بعد ان برسوں میں کبھی بھی اسے اپ ڈیٹ نہیں کیا ہے۔ باشندگان، معاون دستاویزات،  یا تو مائی آدھار پورٹل کے توسط سے آن لائن جمع کرکے یا نزدیکی آدھار مرکز پر جاکر اپنے آدھار کو اپ ڈیٹ کرا سکتے ہیں۔
امور داخلہ کی وزارت
مرکزی وزیر داخلہ جناب امت شاہ نے کہا ہے کہ قومی راجدھانی میں آئندہ ہفتہ تک کووڈ مریضوں کے لئے 250 آئی سی یو بستروں سمیت تقریباً 20000 بیڈ کا اضافہ ہوجائے گا
جناب امت شاہ نے کہا ’’چھترپور میں 10000 بستروں والا کووڈ کیئر سینٹر 26 جون تک تیار ہوجائے گا‘‘
ڈی آر ڈی او اور ٹاٹا ٹرسٹ کے ذریعے کووڈ مریضوں کے لئے 250 آئی سی یو بستروں سمیت 1000 بستروں والا کووڈ کیئر سینٹر آئندہ 10 دنوں میں تیار ہوجائے گا: جناب امت شاہ
مرکزی وزیر داخلہ نے کہا ’’کووڈ مریضوں کے لئے دہلی میں ریل کے کوچوں میں بنائے گئے 8000 اضافی بستروں کے لئے مسلح افواج کے عملے کو تعینات کیا جائے گا‘‘
نئی دہلی، 23/جون 2020 ۔ مرکزی وزیر داخلہ جناب امت شاہ نے آج کہا کہ دہلی کے رادھا سوامی بیاس میں 10000 بستروں والا کووڈ کیئر سینٹر 26 جون سے کام کرنے لگے گا۔ اس سینٹر کی تیاری کا کام پوری تیزی کے ساتھ جاری ہے اور اس سینٹر کا ایک بڑا حصہ جمعہ کے دن سے کام کرنے لگے گا۔
جناب امت شاہ نے یہ بات نیوز ایجنسی اے این آئی کی اس خبر کے ردعمل میں ایک ٹویٹ کے ذریعے کہی۔ ایجنسی نے خبر دی تھی کہ دہلی کے وزیر اعلیٰ جناب اروند کیجریوال نے مرکزی وزیر داخلہ کو خط لکھ کر انھیں چھترپور کے رادھا سوامی ست سنگ بیاس کیمپس میں کووڈ کیئر سینٹر کا معائنہ کرنے کی دعوت دی ہے۔ دہلی کے وزیر اعلیٰ نے اس سینٹر میں آئی ٹی بی پی اور فوج کے ڈاکٹروں اور نرسوں کی تعیناتی کرنے کی درخواست بھی کی تھی۔ اپنے جواب میں جناب امت شاہ نے کہا کہ تین دن قبل ہماری میٹنگ میں یہ فیصلہ کیا جاچکا ہے اور وزارت داخلہ نے دہلی میں رادھا سوامی بیاس میں واقع کووڈ کیئر سینٹر کو چلانے کا کام آئی ٹی بی پی کو تفویض کیا ہے۔
مرکزی وزیر داخلہ نے کہا کہ کووڈ کے مریضوں کے لئے 250 آئی سی یو بستروں سمیت 1000 بستروں والا باقاعدہ اسپتال آئندہ ہفتہ تک تیار ہوجائے گا۔ مرکزی حکومت کی مدد سے، ڈی آر ڈی او اور ٹاٹا ٹرسٹ اس اسپتال کی تعمیر کررہے ہیں۔ مسلح افواج کے عملے کو اس میں تعینات کیا جائے گا۔ جناب امت شاہ نے کہا کہ یہ کووڈ کیئر سینٹر آئندہ 10 دنوں میں تیار ہوجائے گا۔
جناب امت شاہ نے کہا کہ اس کے علاوہ مسلح افواج کے عملے کو دہلی میں ریلوے کوچوں میں رکھے گئے کووڈ مریضوں کو طبی دیکھ بھال کرنے کے لئے کہا گیا ہے۔ مرکزی وزیر داخلہ نے کہا کہ ضرورت کے مطابق کووڈ کیئر سینٹر بنانے کے لئے 8000 اضافی بستر پہلے ہی دہلی حکومت کے تصرف کے لئے رکھے گئے ہیں۔
اس کو ملاکر آئندہ ہفتہ تک قومی راجدھانی میں کووڈ مریضوں کے لئے 250 آئی سی یو بستروں سمیت تقریباً 20000 بستروں کا اضافہ ہوجائے گا۔
وزارت ماہی پروری، مویشی پروری و ڈیری
مویشی پروری کا شعبہ کسانوں کی آمدنی دوگنی کرنے کے وزیر اعظم کے خواب کو شرمندہ تعبیر کرنے میں مدد کر سکتا ہے: جناب پرشوتم روپالا
دودھ اور دودھ کی مصنوعات کے فروغ کے لئے این ڈی ڈی بی اور حکومتِ آسام کے درمیان مفاہمت نامے پر دستخط
آسام میں 2000 کروڑ روپے کا مشترکہ کاروبار شروع کیا جائے گا: وزیر اعلیٰ
مرکزی وزیر برائے ماہی پروری، حیوانات اور ڈیری امور جناب پرشوتم روپالا نے آج گوہاٹی میں کہا کہ ہمارے ملک کے کسانوں کی آمدنی کو دوگنا کرنے کے وزیر اعظم نریندر مودی کے خواب کی تکمیل میں مویشی پروری کا شعبہ معاونت کر سکتا ہے۔
وہ ریاست میں دودھ اور دودھ کی مصنوعات کے فروغ کے لئے نیشنل ڈیری ڈیولپمنٹ بورڈ  اور آسام کی حکومت کے درمیان مفاہمت نامے پر دستخط کی رسمی تقریب سے خطاب کر رہے تھے۔
جناب روپالا نے اپنے خطاب میں آسام میں ڈیری کے شعبے کی ترقی اور فروغ کے لئے ریاستی حکومت کی طرف سے کئے جانے والے اقدامات کی ستائش کی۔ انہوں نے زور دے کر کہا کہ جانور کی پرورش کے شعبے میں نئی ٹیکنالوجی کو کاشتکاروں تک پہنچایا جائے تاکہ وہ اس سے استفادہ کر سکیں۔
مرکزی وزیر جنابِ روپالا نے آسام کے وزیر اعلیٰ ڈاکٹر ہمنت بسوا شرما کے ساتھ آسام کے زرعی کاروبار اور دیہات کی حالت بدلنے کے پروجیکٹ کے تحت پوربی ڈیری ایک پینشن پروجیکٹ کے سنگ بنیاد کی نقاب کشائی کی۔
آسام کے وزیر اعلیٰ جناب ہمانت بسوا شرما نے اس موقع پر خطاب کرتے ہوئے کہا کہ ریاستی حکومت کی طرف سے کئے جانے والے اقدامات سے دیہی معیشت کی حالت بدل جائے گی اور ڈیری کے شعبے کو فروغ ملے گا۔ انہوں نے مزید کہا کہ مفاہت نامے کے تحت آسام میں ریاستی حکومت اور این ڈی ڈی بی کے اشتراک میں 2,000 کروڑ روپے کا مشترکہ کاروبار شروع کیا جائے گا۔
آسام کی حکومت میں زراعت، اے ایچ وی ڈی اور تعاون کے وزیر جناب اتل بورا نے اپنے خطاب میں کہا کہ یہ منصوبہ ریاست میں سفید انقلاب لائے گا۔ اور اس کا مقصد دودھ کی پروسیسنگ کی اتنی صلاحیت پیدا کرنا ہے کہ روزانہ 10 لاکھ لیٹر سے زیادہ دودھ کو سنبھالنے اور اس کی قدرمیں اضافہ کر سکے۔ اس سے نہ صرف 1.75 لاکھ سے زیادہ کسانوں کو اپنی کمائی بڑھانے میں مدد ملے گی۔ بلکہ اس سے دودھ کے ویلو چین کی مختلف سطحوں پر روزگار کے زبردست مواقع پیدا ہوں گے۔
میزورم کے پرورش مویشاں اور ویٹرنری کے وزیر ڈاکٹر کے بیچھوا، این ڈی ڈی بی کے چیئرمین جناب مینیش شاہ، ایڈیشنل چیف سکریٹری محکمہ تعاون، آسام، جناب منیندر سنگھ، سکریٹری، محکمہ حیوانات اور ڈیری، اتل چترویدی بھی شری اس تقریب میں موجود تھے۔
وزیراعظم کا دفتر
احمد آباد کے ایک گودام میں آگ زنی کے واقعے میں جانی اتلاف پر وزیراعظم کا اظہار تعزیت
وزیراعظم جناب نریندر مودی نے احمد آباد کے ایک گودام میں آگ زنی کےواقعے میں ہوئی ہلاکتوں پر دکھ اور غم کا اظہار کیا ہے۔
وزیراعظم نے کہا ‘‘احمد آباد کے ایک گودام میں لگی آگ کے سبب جانی اتلاف پر بیحد دکھی ہوں۔ غمزدہ اہل خانہ کو میری جانب سے تعزیت۔زخمیوں کی جلد صحتیابی کیلئے دعاگو ہوں۔ حکام متاثرہ افراد کو ہر ممکن مدد فراہم کررہے ہیں’’۔
م ن۔م ع۔ ع ن
U NO: 6954
(
وزارت خزانہ
عام بجٹ 21-2020 میں حفظانِ صحت کیلئے 69،000کروڑ روپے مہیا کرائے گئے
پردھان منتری جن آروگیہ یوجنا کےتحت پی پی پی موڈ میں اسپتالوں کے قیام کیلئے وائبلیٹی گیپ فنڈنگ ونڈو کی تجویز
جن اوشدھی کیندر اسکیم کی 2024 تک تمام اضلاع میں توسیع کی جائے گی
نئی دہلی، یکم فروری 2020،حفظانِ صحت کے مجموعی خواب کو شرمندہ تعبیر کرنے کی غرض سے جو شہریوں کی صحتمندی ہوگی، عام بجٹ 21-2020 میں حفظانِ صحت کے لئے تقریباً 69ہزار کروڑ روپے مہیا کرائے گئے ہیں۔ اس میں پردھان منتری جن آروگیہ یوجنا کیلئے 6400کروڑ روپے شامل ہیں۔
خزانہ اور کارپوریٹ امور کی وزیر محترمہ نرملا سیتا رمن نے آج پارلیمنٹ میں مرکزی بجٹ 21-2020 پیش کرتے ہوئے کہا کہ ‘‘ پردھان منتری جن آروگیہ یوجنا کے تحت فی الحال 20،000 سےزائداسپتال پینل میں شامل ہیں۔ اس اسکیم کے تحت غریب عوام کیلئے ہمیں مزید ٹائر-2اورٹائر-3 شہروں کی ضرورت ہے۔پبلک پرائیویٹ پارٹنرشپموڈ میں اسپتالوں کے قیام کے لئے وائبلیٹی گیپ فنڈنگ ونڈو قائم کرنے کی تجویز ہے۔ پہلے مرحلے میں ان امکانی اضلاع کا احاطہ کیا جائے گا، جہاں فی الحال آیوشمان کے پینل میں شامل اسپتال نہیں ہیں۔ اس سے نوجوانوں کو روزگار کے وسیع مواقع فراہم ہوں گے۔ طبی آلات پر ٹیکسوں سے حاصل ہونے والی رقم کو اس اہم صحت بنیادی ڈھانچے کی مدد کے لئے استعمال میں لایا جائے گا’’۔
محترمہ سیتا رمن نے مزید کہا کہ صحت انتظامیہ اور میڈیکل برادری آیوشمان بھارت اسکیم میں مشین لرننگ اور اے آآئی کو بروئے کار لا کر مناسب طور پر وضع کی گئی احتیاطی تدابیر کے ساتھ امراض کو ٹارگیٹ کر سکتی ہیں۔ انہوں نے کہا کہ ‘‘ ٹی بی ہارے گا، دیش جیتے گا مہم چھیڑی گئی ہے۔ میں 2025تک تپ دِق کو جڑ سے ختم کرنے کے اپنے پابند عہد کے تئیں ان کوششوں کو مستحکم کرنے کی تجویز پیش کرتی ہوں’’۔
خزانہ و کارپوریٹ امور کی وزیر نے سال 2024 تک تمام اضلاع میں دوہزار میڈیسنز اور 300 سرجیکلس کی پیشکش کیلئےجن اوشدھی کیندریہ اسکیم میں توسیع کا اعلان بھی کیا ہے۔
امور صارفین، خوراک اور عوامی تقسیم کی وزارت
پی ایم جی کے اے وائی کے تحت 14جولائی ، 2021تک تقریبا 400.703لاکھ ٹن غذائی اجناس جاری کی گئیں
نئی دہلی27؍جولائی:امورصارفین ، خوراک اورعوامی تقسیم کی وزیرمملکت محترمہ سادھوی نرنجن جیوتی نے آج لوک سبھامیں ایک سوال کے تحریری جواب میں بتایاہے کہ کووڈ-19کی وباء کے سال 21-2020 اور22-2021کے دوران پردھان منتری غریب کلیان انّا یوجنا  کے تحت تقریبا 600.814لاکھ ٹن غذائی اجناس مختص کی گئی تھیں۔ اس مختص شدہ مقدارمیں سے تقریبا400.703 لاکھ ٹن غذائی اجناس 14جولائی ، 2021کو جاری کردی گئی ہیں ۔
محترمہ نے یہ اطلاع بھی دی کہ سینٹرل پول میں یکم جولائی ، 2021کو غذائی اجناس کا تمام ذخیرہ 900.45لاکھ ٹن تھا ، جس میں 603.56لاکھ گیہوں اور296.89لاکھ ٹن چاول شامل ہیں ۔
این ایف ایس اے کے تحت غذائی اجناس کے شفاف طریقے پرتقسیم اورایماندارانہ طریقے سے فراہمی کے لئے آدھارکی توثیق کے ذریعہ پورے ملک میں مجموعی طورپر تقریبا 5.38لاکھ ایف پی ایس ، میں سے قریب قریب 4.96لاکھ ای- پی اوایس آلات نصب کردیئے گئے ہیں ۔ اس سلسلے میں عوام کو لین دین کی تفصیلات دستیاب رہتی ہیں ۔ مزید برآں ، جب کبھی ایف پی ایس پر ای-پی اوایس مشین دستیاب نہ ہو یاکام نہ کررہی ہو ، توایسی صورت میں اس محکمہ نے تمام ریاستوں /مرکز کے زیرانتظام علاقوں کو سرکاری افسر/اسٹاک کی موجودگی میں سبسیڈی والی/مفت غذائی اجناس کے تقسیم کرنے کا مشورہ دیاہے ۔
صدر جمہوریہ کا سکریٹریٹ
صدر جمہوریہ ہند کے ذریعہ 118 ہیلی کاپٹر کے یونٹ کو اسٹینڈرڈ اور ایئر ڈیفنس کالج کو کلر کی تفویض
نئی دلّی ، 29نومبر؍ صدر جمہوریہ ہند جناب رام ناتھ کووند نے آج 29 نومبر ، 2018 کو آسام کے گواہاٹی میں 118 ہیلی کاپٹر یونٹ کو اسٹینڈرڈ اور ایئر ڈیفنس کالج کو کلر کی تفویض کر رہے ہیں ۔
اس موقع پر تقریر تقریر کرتے ہوتے صدر جمہوریہ ہند نے کہا کہ آج دنیا ، بھارت کو ایک مختلف نظر سے دیکھتی ہے ۔بھارت کو ایک نمایاں طاقت ، بین الاقوامی تحفظ کے نقطہ نظر سے دنیا کو ایک نئی سمت دینے والے اورتجارت و کامرس اور ماحولیاتی تحفظ میں ایک اہم رول ادا کرنے والے ملک کے طور پر دیکھا جاتا ہے ۔ بین الاقوامی سطح پر بھارت کا عروج ایک ہمہ گیر اہمیت کا حامل ہے ، جس کی متعدد جہات ہیں اور یہ تمام تر صلاحیتیں بڑے پیمانے پر فضائیہ کے سورماؤں سمیت ہماری افواج کی صلاحیتوں اور شجاعت کی مرہون منت ہیں ۔
۔ ۔ ۔ ۔ ۔
(u.5978
م ۔ر ۔ ر۔ .
مکانات اور شہری غریبی کے خاتمے کی وزارت
اسمارٹ سٹی کلیان-ڈومبی وِلی کا کووڈ-19 ڈیش بورڈ اب عوام الناس کےلئے کھل گیا
نئی دہلی، 29اپریل2020،کلیان –ڈومبی وِلی کارپوریشن  نے حال ہی میں اعلان کیا تھا کہ کے ڈی ایم سی ایریا میں ایک ڈیش بورڈ، جس کا تعلق کووڈ-19کی صورتحال سے ہے، اب یہ ڈیش بورڈ پبلک ڈومین کے تحت دستیاب ہے۔ اس صفحے کو میونسپل کارپوریشن کی ویب سائٹ سے مربوط کر دیا گیا ہے۔ ساتھ ہی ساتھ سٹی گورنمنٹ کے دیگر سوشل میڈیا ہینڈلوںسے جوڑ دیا گیا ہے اور اب اسے عوام الناس ملاحظہ کر سکتے ہیں۔
اس ڈیش بورڈ کو درج ذیل ویب سائٹ پر ملاحظہ کیا جا سکتا ہے۔
https://kdmc-coronavirus-response-skdcl.hub.arcgis.com/
اس ڈیش بورڈ کی اہم خصوصیت یہ ہے کہ ڈراپ مینو کا استعمال کر کے شہری کسی بھی الیکٹورل وارڈ میں کووڈ-19 کی صورتحال سے آگہی حاصل کر سکتے ہیں اور متعلقہ گراف بھی ملاحظہ کر سکتے ہیں۔ شہری ، شہر کے نقشے پر جا کر متعلقہ وارڈ پر کلک کرکے بھی صورتحال سے آگہی حاصل کر سکتے ہیں۔ یہ ڈیش بورڈ ایسا ہے، جس پر نقشہ ملاحظہ کرنے کےلئے متعدد متبادل فراہم کرائے گئے ہیں یعنی بیک گراؤنڈ یا پس منظر میں موجود نقشے کو دستیاب متبادل، مثلا سیٹلائٹ ویو، روڈ میپ وغیرہ کا استعمال کر کے بدل بدل کر ملاحظہ کیا جا سکتا ہے۔
کےڈی ایم سی سٹی لیول کی کووڈ کیسوں سے متعلق تفصیلات:
وارڈ کے لحاظ سے کے ڈی ایم سی کووڈ کیسوں کی سٹی لیول کی تفصیلات
شناخت شدہ وارڈوں کے لئے کووڈ-1-19 کی تفصیلات
کووڈ-19 کیسوں کی تاریخ وار نوعیت
وارڈ کے لحاظ سے کے ڈی ایم سی کووڈ کیسوں کی سٹی لیول کی تفصیلات
م ن۔ک ا۔
U- 2121
(Visitor Counter : 167
وزیراعظم کا دفتر
وزیر اعظم نے گرودوارہ رکاب گنج کا دورہ کیا ، گرو تیغ بہادر کو خراج عقیدت پیش کیا
نئی دہلی،20؍ دسمبر ، وزیر اعظم جناب نریندر مودی نے آج نئی دہلی میں گرودوارہ رکاب گنج کا دورہ کیا اور گرو تیغ بہادر کو ان کی عظیم قربانی کے لیے خراج عقیدت پیش کیا۔
وزیر اعظم نے کہا’’آج صبح میں نے تاریخی گرودوارہ رکاب گنج صاحب میں پراتھنا کی، جہاں شری گرو تیغ بہادر جی کے مقدس جسد خاکی کی تدفین عمل میں آئی تھی۔ میں نے خود کو بڑا فیض یافتہ محسوس کیا۔ میں دنیا بھر کے لاکھوں لوگوں کی طرح شری گرو تیغ بہادر جی کی رحمدلی سے خود کو بہت زیادہ فیض یافتہ محسوس کرتا ہوں۔
یہ گرو صاحبان کی خصوصی کرپا ہے کہ ہم اپنی حکومت کی مدت کے دوران شری گرو تیغ بہادر جی کے 400ویں پرکاش پرو کا خصوصی موقع پائیں گے۔
ہمیں اس مقدس موقع کو تاریخی طور پر منانا چاہیے اور شری گرو تیغ بہادر جی کے آدرشوں کا پرچار کرنا چاہیے‘‘۔